ভালোবাসি বলে রং মাখিয়ে অভিনেত্রীর শ্লীলতাহানি সহকর্মীর

ওয়েব ডেস্ক: ‘বুরা না মানো হোলি হ্যায়’। রং (Colour) বরষের গানের তালে হোলি উদযাপন হল দেশজুড়ে। বছরের এই দিনটি রঙে রঙে ভরে ওঠে। ব্যস্ততার যুগে পাড়া সংস্কৃতি উঠে যাচ্ছে। বরং অফিসের সহকর্মীরা, কিংবা ক্লাবের কয়েকজন, অথবা সহপাঠীদের নিয়ে বিভিন্ন জায়গায় রঙ মেখে আনন্দ উদযাপন করার ঢল দেখা গিয়েছে। সেলফি তুলে চলেছে সোশ্যাল মিডিয়ায় (Social Media) শেয়ারের হিড়িক। সেরকমভাবে মুম্বইয়ের এক টিভি চ্যানেলের তরফে হোলির আয়োজন করা হয়েছিল। সেখানে এক সহকর্মী এক অভিনেত্রীকে জোর করে রঙ মাখিয়ে দিয়েছে বলে অভিযোগ। অভিনেত্রীর (Actress) অভিযোগ, রং মাখবেন না বলে একটি স্টলের পিছনে লুকিয়ে পড়েন তিনি। মুখ ঢাকা নিয়েছিলেন। তবু মদ্যপ অবস্থায় রং মাখিয়ে ‘ভালোবাসি’ বলে দাবি করেছিল ওই অভব্য সহকর্মী।

২৯ বছর বয়সী ওই অভিনেত্রীর আরও অভিযোগ, রং মাখানোর পর খারাপভাবে স্পর্শ করে ওই সহকর্মী। এমনকী কে তোকে বাঁচায় বলে হুমকিও দিয়েছে। ঘটনায় মানসিকভাবে বিপর্যস্ত হয়ে পড়েছেন ওই অভিনেত্রী। পুলিশে (Mumbai Police) অভিযোগ দায়ের করেছেন তিনি। অভিযুক্তকে জিজ্ঞাসাবাদের জন্য থানায় ডাকা হয়েছে।

আরও পড়ুন: বিপদমুক্ত এ আর রহমান! যা জানালেন চিকিৎসকেরা